Griekwastad-moorde kon nie voorspel word nie | Maroela Media
"Niemand kon die misdade voorspel het nie," het forensiese psigiater Larissa Panieri-Peter, tydens ondervraging deur Riaan Bode gesê.
Sy getuig tans tydens die vonnisverrigtinge van die 17-jarige seun wat op 27 Maart skuldig bevind is dat hy drie lede van die Steenkamp-gesin op hul plaas doodgeskiet het. Deon Steenkamp (44), sy vrou Christel (43) en hul dogter Marthella (14) is op 6 April 2012 op die plaas Naauwhoek in Griekwastad doodgeskiet. Die seun is ook skuldig bevind dat hy Marthella verkrag en vir die polisie gejok het.
Panieri-Peter sê dit is selde dat só 'n misdaad plaasvind. "Daar is 'n tekort aan literatuur oor soortgelyke sake," het sy gesê. Sy het gesê dit is skadelik indien iemand lang tronkstraf moet uitdien. "Wat met mense in tronke gebeur is skadelik," het sy gesê.
Volgens Panieri-Peter moet die hof 'n balans kry tussen die minderjarige se verdere verstandelike ontwikkeling en sy tronkstraf. "Dit is selde goed vir enige persoon om tronk toe te gaan," het sy gesê. "Maar toegang tot maatskaplike werkers kan behulpsaam wees."
Sy sê die seun het baie sielkundige hulp nodig.
Sy het onder kruisondervraging van die staatsaanklaer Hannes Cloete aan die hof gesê sy kon geen bewyse vind dat die seun genot geput het uit die moorde nie. Daar is geen bewyse dat hy ooit diere mishandel het nie.
Die seun moet sielkundige behandeling kry! By wie? Waar is daar maatskaplike werskers wat dit kan doen? Vir jare al is daar 'n tekort aan maatskaplike werksters/ers wat moet toe sien na sulke gevalle, maar dit word nie gedoen nie! Ek sê nie hy moet tronk toe gaan nie, maar uitkom ook nie,. Na plek van veilige bewaring vir 'n goeie klompie jare en ek hoop van harte nie hy gaan enige gelde erf nie. Die lewe is te maklik vir oortreders.
Panieri-Peter, wat het jy gedink moet n tronk wees, Hemel op aarde ?
Sal die waarheid, ooit hier uitkom.
Wat van die skade wat hy aan gerig het. Wie gee om vir sy skade Hys n onding met geen hart nie
Wat van die skade wat hy aan gerig het Wat wil hul regmaak Kan hul daardie mense terugbring Hy erken niks en toon geen berou soos n onding met geen hart nie.